Lav et referat af nedenstående tekst:

Tekst:
Thisted FC og anfører Allan Høvenhoff har nu papirer på hinanden til 2018. Det skriver klubben i en pressemeddelelse. Med anførerens fremtid på plads er det nu lykkedes Thisted FC, der netop er rykket op i landets næstbedste række, at forlænge aftalerne med alle de nuværende markspillere, og derudover har man hentet nye kræfter ind i kampen for at overleve i 1. division. - Spillertruppen forbliver intakt, hvilket efter min største overbevisning nok skal kunne ses som en fordel i 1. division for os. Vi har efterhånden spillet sammen gennem længere tid og vi tror på hinanden og kender hinandens svagheder og styrker. Vi er i den grad sultne efter at komme til at bevise, at Thisted FC kan begå sig i Nordicbetligaen og vi ser frem til opgaven, udtaler Allan Høvenhoff i pressemeddelelsen. Han udtaler i øvrigt, at han er glad for, nu at have forlænget sin aftale med oprykkerne fra Thy, og at han glæder sig til at bevise sit værd i 1. division. Særligt glæder den 27-årige midtbanespiller sig til at møde sin tidligere klub Skive, hvor han spillede indtil 2012.

Referat:
Den 27-årige Allan Høvenhoff bliver i Thisted FC til 2018.